ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670007744

ขอให้จัดสรรเจ้าหน้าที่เข้ามาจัดเก็บขยะและนำถังขยะประเภททึบ หรือจัดสรรรถบรรทุกขยะมาจอดไว้ที่ บริเวณราชนาวีสโมสร แขวงพระบรมมหาราชวัง เขตพระนคร กรุงเทพมหานคร จุดสังเกต บริเวณด้านหลังวัดพระแก้ว ฝั่งราชนาวีสโมสร มีตู้ยามสำหรับเทศกิจอยู่ ถัดจากตู้ยามของเทศกิจ จะเป็นตู้ยามที่เอาไว้บริการนักท่องเที่ยว บริเวณตรงข้ามตู้ยามนั้น ฝั่งราชนาวีสโมสรบนบาทวิถี ใกล้เคียงกับสำนักงานของการไฟฟ้า จะมีกองขยะเป็นจำนวนมาก เนื่องจากผู้ร้องแจ้งว่า บริเวณดังกล่าว มีการทิ้งขยะเป็นจำนวนมาก โดยมีป้ายห้ามทิ้งติดอยู่ แต่ประชาชนยังคงทิ้งไว้ ทำให้ต้นไม้ที่ถูกปลูกบริเวณบาทวิถีตาย และกีดขวางทางเดินของประชาชนและนักท่องเที่ยว ถัดจากบริเวณดังกล่าว เส้นทางไปท่าช้าง ผู้ร้องแจ้งว่ามีขยะกองรวมกันขนาดใหญ่อยู่ ถัดจากบริเวณที่พบขยะมาไม่มาก จะพบกับกลุ่มพ่อค้าแม่ค้าขับขี่รถจักรยานยนต์พ่วงข้าง มาจอดขายสินค้าและของกินบริเวณดังกล่าวและมีการแขวนถุงพลาสติกไว้กับต้นไม้เป็นจำนวนมาก ทำให้ผู้ร้องเห็นว่าการแขวนถุงพลาสติกหรือขยะไว้เช่นนี้ ทำให้ดูไม่สวยงาม และยังเป็นตัวอย่างที่ไม่ดีให้แก่นักท่องเที่ยวได้ปฏิบัติตามอีกด้วย ถัดจากบริเวณดังกล่าวไปจะพบกับถังขยะของทางกรุงเทพมหานครอยู่ เป็นถังลักษณะใส มีป้ายติดเอาไว้ว่าห้ามทิ้ง แต่บริเวณรอบข้าง มีขยะเป็นจำนวนมาก โดยเฉพาะขยะประเภทมะพร้าว (บันทึกตามผู้ร้องแจ้ง) ผู้ร้องพบเห็นมาเป็นระยะเวลาประมาณ 2-3 เดือนแล้ว เมื่อก่อนวันขึ้นปีใหม่ ช่วงประมาณเดือนธันวาคม ผู้ร้องได้สัญจรผ่านบริเวณดังกล่าวและยังคงพบเห็นกองขยะอยู่ จากเหตุการณ์ที่เกิดขึ้น ผู้ร้องจึงประสงค์ให้ทางหน่วยงานที่เกี่ยวข้องมีการลงพื้นที่เพื่อจัดเก็บขยะดังกล่าว และนำถังขยะสีทึบขนาดใหญ่มาตั้งไว้บริเวณดังกล่าว หรือนำรถบรรทุกขยะมาจอดไว้ เพื่อรองรับขยะที่นักท่องเที่ยวและประชาชนได้นำมาทิ้งเป็นจำนวนมาก เพื่อทัศนียภาพที่สวยงามของประเทศไทยต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook